Baden (Mor-Bihan)

Evit sterioù all Baden, gwelit ar pennad disheñvelout Baden. Baden a zo ur gumun eus Breizh e kanton Gwened-2 e departamant ar Mor-Bihan. Douaroniezh Baden en em gav war lez reter Stêr an Alre, hag en em sko er pleg-mor Mor-Bihan, etre Lokmariaker hag an Arvor-Baden. Baden en em gav 13 km er mervent da Wened, ha 5 km er gevred d'An Alre Anv Stummoù skrivet Erwan Vallerie (1995) ː Baden, 1267; Baden, 1304; Baden, 1387; Badan, 1430, Baden, 1453, Baden, 1516, Badain, 1731 Gerdarzh Dauzat & Rostaing (1963-1978) ː "teñval" ǃ Ardamezioù Skoed Baden a zo da lenn evel-henn ː en glazur e deir gregilhenn en aour, e gab en erminoù Bet aozet gant Loïc Ermoy, diwar ardamezioù familh de Rolland, aotrounez Cardelan (1448) Istor Dispac'h Gall Melestradurezh: krouet e voe kumun Baden e 1790. Gant al lezenn eus an 23 a viz Eost 1790 e voe lakaet e kanton Aradon; e Bann Gwened e oa; dilamet e voe kanton Aradon ha lakaet e voe Baden e Kanton Gwened-Kornôg gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Baden en Arondisamant Gwened bet krouet e 1800. XXvet kantved Brezelioù Brezel-bed kentañ: mervel a reas 96 gwaz eus ar gumun abalamour d'ar brezel, eleze 3,35 % eus he foblañs e 1911; Eil Brezel-bed: mervel a reas dek den; dieubet e voe Baden d'ar 6 a viz Eost 1944; d'an 16 a viz Mae 1945 e voe kavet korf marv un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-Kiberen. An Arvor-Baden Krouet e voe kumun an Arvor-Baden d'ar 15 a viz Meurzh 1924 diwar ul lodenn eus tiriad kumun Baden. Monumantoù ha traoù heverk Meurvein. Kastell Kergonano. Maner Toulvern. Maner Moustran. Iliz katolik Sant Pêr en Ereoù. Chapel Sant Meriadeg. Milin Pomper. Emdroadur ar boblañs abaoe 1962 Niver a annezidi Melestradurezh Tud Tud ganet eno 1874 : Gwenfrewi, skrivagnerez vrezhonek. 1899 : Joseph Le Brix, nijour. Ardamezeg ar familhoù Gevelliñ Alamagn : Weilheim (Baden), abaoe 1992. Liammoù diavaez (br) Baden war lec'hienn Geobreizh Levrlennadur (fr)Albert Dauzat & Charles Rostaing ː Dictionnaire étymologique des noms de lieux en France. Larousse, 1963; Guénégaud, 1978 (br)Erwan Vallerie ː Diazezoù studi istorel an anvioù-parrez; Corpus. An Here. 1995 Daveoù ha notennoù